સિનેમાની અદાકારી નાટક કે ભવાઇ અથવા રામલીલા જેવાં પરંપરાગત માધ્યમો કરતાં કેવી અલગ છે એ કોણ નથી જાણતું? સ્ટેજ પર ભજવાતી કૃતિમાં સંવાદોની અદાયગી કદાચ વધારે અગત્યની હોય છે. જ્યારે સિનેમામાં ચહેરાના બારીક ભાવ પણ વિશાળ પડદા ઉપર અનેકગણા મોટા થઈ દેખાતા હોઇ, ત્યાં તમારી આવડતની માફ્ક જ અણઆવડત પણ ૭૦ એમ એમમાં ઉઘાડી પડી જાય! એ રીતે જોવા માટે શ્રીદેવીની ઉપર જણાવી એ સાઉથની ૮૮ ફિલ્મો છે. પરંતુ, આપણે ગુજરાતીઓ કે પછી વિંધ્યાચળ પર્વતથી ઉપરના પ્રદેશોના ચાહકો માટે શ્રીદેવીની બાળકલાકાર તરીકેની એક હિન્દી ફિલ્મ ‘રાની મેરા નામ’ છે.